Okresná prokuratúra Svidník 
Sovietskych hrdinov 200, 089 01 Svidník 	

Sp. zn. : Pv 143/14/7712	Svidník, 12.5.2014
EEČ : 2-60-23-2014

U Z N E S E N I E

Trestná vec:	obvinená XXXXX  
Prečin:	Krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 204/2013 Zbierky zákonov

Rozhodol: 	prokurátor Okresnej prokuratúry Svidník
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
že po odpojení odberného miesta elektriny v rozvádzači merania a hlavnej domovej skrini na fasáde rodinného domu číslo 2 v obci Želmanovce okr. Svidník, 18.11.2013 odstránila plomby zabezpečujúce plastový kryt elektromerača a na svorkovnicu elektromera pripojila odpojený elektrický kábel, čím obnovila dodávku elektrickej energie do rodinného domu a táto bola neoprávnene odoberaná až do 11.02.2014,pričom akciovej spoločnosti Východoslovenská distribučná XXXXX tak bola spôsobená škoda 355,64 eur,

Podľa §216 odsek 2 Trestného poriadku je určená skúšobná doba pre jednotlivých obvinených nasledovne: 
1.	XXXXX, dátum narodenia: XXXXX 
12 mesiacov
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:
	Uznesením povereného príslušníka PZ Obvodného oddelenia PZ Giraltovce ČVS: ORP-67/GE-SK-2014 z 25.03.2014 bolo začaté trestné stíhanie vo veci prečinu krádeže podľa § 212 ods. 2 písm. e/ Tr. zák. a uznesením povereného príslušníka PZ zo 14.04.2014 bolo pre tento prečin vznesené obvinenie XXXXX, ktorá ho mala spáchať tak, ako to je uvedené vo výroku tohto uznesenia. 
	Dňa 09.05.2014 mi poverený príslušník PZ predložil vyšetrovací spis s návrhom, aby na obvinenú XXXXX bola pre uvedený prečin podaná obžaloba. 
	Po preskúmaní vyšetrovacieho spisu som zistil, že skrátené vyšetrovanie je vedené pre prečin, na ktorý zákon ustanovuje trest odňatia slobody, ktorého horná hranica je dva roky.
	Ďalej som zistil, že obvinená v rámci svojho výsluchu vyhlásila, že spáchala skutok za ktorý je trestne stíhaná a prehlásila, že dáva súhlas na podmienečné zastavenie trestného stíhania.
	Tiež som zistil, že škoda spôsobená akciovej spoločnosti Východoslovenská distribučná XXXXX predmetným prečinom bola obvinenou 21.02.2014 v celom rozsahu nahradená.
	Obvinená v mieste trvalého pobytu nepožíva zlú povesť, pričom doposiaľ nebola odsúdená.
	Vzhľadom na to, že boli splnené podmienky na podmienečné zastavenie trestného stíhania podľa § 216 ods. 1 písm. a/, b/, c/ Tr.por. bolo potrebné rozhodnúť tak, ako to je uvedené vo výroku tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Anatolij Derco
prokurátor